**ºACTA DE LA REUNIÓ DEL MÀSTER DE METEOROLOGIA 29/02/2024**

**Lloc: Seminari Planta ICCUB, 9.30h**

**Assistents: I. Bladé, B. Codina, J. Bech, J. García-Serrano, M.C. Llasat , Y. Sola i M. Udina**

**Excusa assistència: R. Marcos**

1) **Comentaris sobre el curs actual:**

Malauradament, han abandonat 4 alumnes durant el semestre de tardor però tenim dos alumnes físics de nou accés. Un d’ells ha estat autoritzat a matricular FC i ViPC perquè va assistir al primer semestre d’un Màster sobre clima a la Universitat de Ganz.

A *Instrumentació* hi ha un no presentat que no podrà concórrer a reavaluació segons marca el pla docent. Hi ha un estudiant amb MH.

A *Meteorologia Física* les notes dels dos professors han estat molt semblants en general. Hi ha 1 MH.

*Radiació* ha anat bé en el seu primer any d’impartició i la professora valora positivament poder fer tota la radiació i el canvi climàtic en una sola assignatura. Hi ha un estudiant amb MH i un no presentat.

A *Fonaments de Meteorologia Dinàmica* hi ha 2 suspensos i 1 MH.

A *Meteorologia Dinàmica* hi ha 6 suspensos (cosa habitual donada la dificultat) i cap MH.

A *Hidrometeorologia* no hi ha res destacable.

**2)** **TFM i Pràctiques.**

Hi ha 9 matriculats de TFM, més els 2 de re-avaluació de tardor. Caldrà fer molts tribunals el dia 2 de juliol, així que es requereix la presencia de tot el professorat aquell dia.

Hi ha 3 matriculats de pràctiques fent-les i 3 estudiants fent pràctiques extra-curriculars

**3)** **Hores de docència M. Udina i TFMs**

La M. Udina ha dirigit 2 TFMs de tardor i ara a la primavera en dirigeix 2 externs. No pot oferir-ne més, malgrat la demanda que té, perquè el contracte d’associada 4+4 ha suposat una reducció de les seves hores. Si s’aprova l’assignatura de grau “*Fonaments científics del canvi climàtic*” haurà de deixar de donar una assignatura del màster. Ella planteja possiblement no oferir l’assignatura de “*Contaminació”* durant el curs 24-25 per tornar a programar “*Meteorologia de Radar”.*

**4)** **Campanya de Màrqueting 2024 i article patrocinat per Crític**

I. Bladé explica que s’han posat en contacte amb ella per a fer la campanya de màrqueting 2024 del màster. Una de les activitats de publicitat consisteix en un article sobre canvi climàtic a la revista Crític (<https://www.elcritic.cat/>), on es posarà de manifest la importància del màster. Han enviat una sèrie de preguntes que cal respondre per ajudar a la confecció de l’article. Ens repartim les preguntes entre els assistents a la reunió. Data límit per enviar-li a la I. Bladé: diumenge 3 de març.

Al final de l’acta hi ha un detall de les activitats incloses en les activitats de màrqueting, tot i que no es discuteixen a la reunió.

**5)** **Memòria de Re-verificació presentada per J. García-Serrano i R. Marcos**

La re-verificació va suposar molta feina pels dos professors responsables ja que entre moltes altres coses van haver de reescriure les competències dels plans docents i els nous resultats d’aprenentatge. Un cop finalitzada la revisió per part de la UB, la memòria retornarà al Grup i caldrà fer els canvis indicats. Finalment serà la VR de Política Acadèmica qui l’enviï a AQU i al Ministeri.

**6)** **Calendari de traspàs de responsabilitats als futurs coordinadors (pre-inscripcions, matriculacions de Juliol, encàrrecs docents, etc).**

Els dos coordinadors actuals (I. Bladé i J. García-Serrano) es reparteixen les hores de PDA durant aquest curs. Per això IB encara ha fet la matriculació de Febrer, però de les admissions de Setembre se n’encarregarà el JGS (demanarà accés a l’aplicatiu). La resta de tasques d’aquí a Setembre es repartiran entre els dos.

**7)** **Calendari 2024-2025.**

Pel curs 2024-2025, s’agafarà el calendari marc de la UB i més endavant s’ajustaran les dates de docència. Durant el curs 2025-26, si s’aprova la re-verificació, hi hauran els complements formatius específics i caldrà tenir-ho tot ben rumiat per aquestes dates ja que segurament aquesta assignatura s’haurà d’impartir fora del calendari marc.